Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți /* COM/2014/0301 final - 2014/0155 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, la cât mai scurt timp după adoptarea acesteia. Articolul 78 din Acordul privind SEE prevede că părțile contractante consolidează și extind cooperarea în cadrul activităților Uniunii în ceea ce privește, printre altele, politica socială. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți. Pentru a extinde cooperarea dintre părțile contractante la Acordul privind SEE, Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului „Drepturi, egalitate și cetățenie” pentru perioada 2014-2020[1] trebuie încorporat în Acordul privind SEE. Liechtensteinul va participa numai la activitățile din cadrul programului finanțat de la liniile bugetare 33 01 04 01, Cheltuieli de sprijin pentru programul „Drepturi și cetățenie”, și 33 02 02, Promovarea nediscriminării și a egalității. Ar trebui menționat, de asemenea, că Norvegia nu va participa la program. Un text de adaptare în acest sens a fost inclus în proiectul de decizie a Comitetului mixt. Cu toate acestea, Norvegia intenționează să participe pe deplin începând de la 1 ianuarie 2015 dacă sunt alocate mijloacele bugetare necesare. În acest caz, UE va prezenta un nou proiect de decizie a Comitetului mixt de modificare a articolului 5 alineatul (8) din Protocolul 31 prin eliminarea textului de adaptare referitor la Norvegia. Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2014. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă proiectul de decizie a Comitetului mixt al SEE în vederea adoptării sale de către Consiliu ca poziție a Uniunii. Comisia speră să poată prezenta acest proiect Comitetului mixt al SEE de îndată ce va fi posibil. 2014/0155 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 19 alineatul (2), articolul 21 alineatul (2), articolele 114, 168, 169 și 197, coroborate cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[2], în special articolul 1 alineatul (3), având în vedere propunerea Comisiei Europene, întrucât: (1) Acordul privind Spațiul Economic European[3] („Acordul privind SEE”) a intrat în vigoare la 1 ianuarie 1994. (2) În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE. (3) Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți. (4) Este oportună extinderea cooperării dintre părțile contractante la Acordul privind SEE pentru a include Regulamentul (UE) nr. 1381/2013 al Parlamentului European și al Consiliului[4]. (5) Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată de la 1 ianuarie 2014. (6) Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles, Pentru Consiliu, Președintele [1] JO L 354, 28.12.2013, p. 62. [2] JO L 305, 30.11.1994, p. 6. [3] JO L 1, 3.1.1994, p. 3. [4] Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului „Drepturi, egalitate și cetățenie” pentru perioada 2014-2020 (JO L 354, 28.12.2013, p. 62). ANEXĂ DECIZIA nr. .../2014 A COMITETULUI MIXT AL SEE din de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți COMITETUL MIXT AL SEE, având în vedere Acordul privind Spațiul Economic European („Acordul privind SEE”), în special articolele 86 și 98, întrucât: (1) Este oportună extinderea cooperării dintre părțile contractante la Acordul privind SEE pentru a include Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului „Drepturi, egalitate și cetățenie” pentru perioada 2014-2020[1]. (2) Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2014, ADOPTĂ PREZENTA DECIZIE: Articolul 1 Articolul 5 din Protocolul 31 se modifică după cum urmează: 1. la alineatul (8) se adaugă următoarea liniuță: „- 32013 R 1381: Regulamentul (UE) nr. 1381/2013 al Parlamentului European și al Consiliului din 17 decembrie 2013 de instituire a programului „Drepturi, egalitate și cetățenie” pentru perioada 2014-2020 ( JO L 354, 28.12.2013, p. 62). Liechtensteinul participă numai la activitățile care pot decurge din liniile bugetare 33 01 04 01, Cheltuieli de sprijin pentru programul „Drepturi și cetățenie”, și 33 02 02, Promovarea nediscriminării și a egalității. Norvegia este exceptată de la participarea și de la contribuția financiară la acest program.” 2. la alineatul (5), după cuvintele „la programul menționat la a treisprezecea liniuță începând cu 1 ianuarie 2012” se inserează cuvintele „, la programul menționat la a paisprezecea liniuță începând cu 1 ianuarie 2014”. Articolul 2 Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE*. Aceasta se aplică de la 1 ianuarie 2014. Articolul 3 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 354, 28.12.2013, p. 62. * [Nu au fost semnalate obligații constituționale.] [Au fost semnalate obligații constituționale.]